Koerante se waarde | SkalkSkryf
« Pret met Rapport
Chris – Hoofstuk 10 »
Koerante se waarde
Julie 30, 2013 by Louwie Vra Dalene van Brieweuitdievreemde of ek dan nog koerant lees in hierdie dae (van droefheid en tragedie).
Mens moet nooit die vermaaklikheidswaarde van koerante onderskat nie. Net as die lewe mens wil onder kry, loop jy iets so vreemds en so vermaaklik in Beeld raak soos die berig van vandag: “Aarto-skok” “Verkeersboetes kan moontlik verdubbel word in `n poging om die verlamde Aarto-stelsel te red”
Waar kry jy soveel vermaak vir so min as R7.50 per dag?
Hierdie ouens is gewaarsku uit alle oorde dat die ding nie gaan werk nie. Daar is bewys dat die toetslopie op `n totale gemors uitgeloop het. Maar nee, hulle weet van beter. Die ding werk. Dit moet en sal en gaan landwyd geïmplimenteer word!!
En nou die skok: Daar is R60 miljoen uitgegee aan geregistreerde pos om R2.4 miljoen se boetes te verhaal, waarvan daar toe minder as 5% betaal is.
Ek is nie `n besigheidsman nie, maar iets sê vir my hierdie slim ouens het nie `n besigheidsplan opgestel voor hulle hulle besigheid begin het nie. Dit klink vir my soos die ou storie van die man wat hamers teen R10 stuk aangekoop het en dit toe teen R5 stuk verkoop het. Gevra hoekom hy die hamers so goedkoop verkoop, seg hy; want dit verkoop so lekker.
Meer as 400,000 geregistreede posstukke is uitgestuur en minder as 1% is by die poskantoor afgehaal! Inkomste uit boetes in Johannesburg het in een jaar met R200 miljoen gedaal weens die koste van geregistreerde pos. Met die soort geld kan elke jaar nog `n Nkandla gebou word. En dit sal aanhou tot Jesus weer kom! Teen daardie tyd kan die hele land een groot Nkandla wees, dan word dit sommer Nkandlaland … as hulle net die geld kan invorder!
Nou vra iemand die ander dag, toe daar gesê is dat die e-Tol stelsel nie sal werk nie, sê hy: Die stelsel werk in ander lande, wat is so uniek aan SA dat dit nie hier sal werk nie?
Sien Dalene, soms, as jy bedruk voel, moet jy vir jou `n koerant loop koop. Dis erg vermaaklik.
Die departement van verdediging se verkrygingsprogramme word so swak bestuur dat Denel se werk aan stelses vir die lugmag al byna 24 maande agter skedule is.
Ons nuwe kragstasie in die bosveld (Ellisras/Lepellê) is reeds twee jaar agter skedule WEENS SWAK BESTUUR.
Regtig: Wat is so uniek aan hierdie land? Alles werk dan, al werk dit nie!
Nou wonder ek; sal hulle my ook R34 miljoen gee om `n sekswinkel langs daardie boutiek babawinkel oop te maak? Dit kan dalk net help om die babawinkel se voortbestaan te verseker. Vir so `n bedrag sal ek my ou regterhand Jacob `n 50/50 deal as BEE Direkteur gee.
Posted in Louwie | Tagged Koerante, Politiek, Vermaak | 1 Kommentaar	One Response
op Augustus 1, 2013 at 1:37 nm brieweuitdievreemde
Louwie, jy kry meer reg as ek met koerante😉